open-index/open-wikipedia-markdown huggingface dataset:
Castelle de Chillon

Li **Castelle de Chillon** (francesi: Château de Chillon) es un aqua-castelle in Veyvaux (Svissia). It es situat quin kilometres sud-ost del cité Montreux sur un rocca-insul al ost-rive del Lago Lemanic.

Li castelle es un populari destination turistic. It consiste ex 100 divers edificies.

## Historie
Li castelle esset mentionat por li unesim vez in li annu 1005. In li 12-im secul li Castelle de Chillon devenit un possession del Dinastie de Savoia. 

Li castelle esset conquestat del cité de Bern in li 1536. It esset li sede del sheriffes de Bern til 1733. 

Desde 1798 it es in li possession del Canton Waadt. Li castelle esset anc usat quam un prison.

Li castelle devenit populari in li annu 1816 per li poema "*The prisoner of Chillon*" (*Li prisionario de Chillon*) de Lord Byron.
Zarqa

**Zarqa** (arab: لزرقاء )es un cité in Jordania. it es situat in li nord-west del land e apartene al Guvernia Zarqa. Li fluvie Zarqa flue tra li cité.

It have 635.160 (2015) habitantes e un area de 619 quadrat-kilometres. Secun li númere de habitantes Zarqa es detra li cité capital Amman li duesim max grand cité del land.
 
Li nómine de cité *Zarqa* significa "li blu". 

Zarqa esset fundat in li annu 1902 e it devenit un municipie in li annu 1929. Hodie li majorité del habitantes es palestinenses e li cité es un centre del islamist extremisme in Jordania. Zarqa have tri universitás.

## Economie
Li cité es li centre del industrie de Jordania.
John F. Kennedy

**John F. Kennedy**, con plen nómine *John Fitzgerald Jack Kennedy* esset un politico del Unit States de America. Il nascet li 29-im de may 1917 in Brookline, Massachusetts e esset assassinat li 22-im de novembre 1963 in Dallas (Texas). John F. Kennedy esset li 35-im US-american presidente inter 1961 e su morte 1963.

John F. Kennedy esset membre del Democratic Partise del Unit States de America. Il esset til nu li sol catolic presidente del Unit States. Li funde de su assassination 1963 es til hodie disputat.

## Political cariera
* 1946 - 1952 Membre del Dom del representantes 
* 1958 - 1961 Membre del Senat
* 1961 - 1963 Presidente del Unit States de America.

## Personal Vive
In maritat in li 12-im de septembre 1953 in Newport, Rhode Island li jurnalista Jacqueline Lee Bouvier. Li cuple havet u infantes Caroline Kennedy e John F. Kennedy jr., qui ja morit in li etá de du annes in li annu 1963.

John F. Kennedy havet mult éxter-marital relationes, anc con li famosi actoressa Marilyn Monroe.
Chac

**Chac** es un lude strategic e tactic ludet de du persones. Chascun lusor have un gruppe de deci-sex chac-figuras o in li blanc o in li nigri color.

Li chascun figura-gruppe consiste ex un rey, un dama, du turres, du cavalles, du epíscopes e ott piones.

Li lude es ludet sur un chac-tabul quel consiste ex 64 quadrates. Li scope del lude es atinger que li rey del adversario ne posse plu escappar o mover. Un tal situation es nominat chac-matt.

On anc nómina chac *li lude del reyes*. Li nómine del lude es derivat ex li persian parol por rey chah. It es li max populari tabul-lude del munde.

## Chac quam sport
Chac es anc aconosset quam sport. Li international organisation del chac nomina FIDE. Hay un championatu mundal de chac e mem un chac-olimpiade. Desde 2013 li champion mundal es li norvegian Magnus Carlsen. In novembre 2016 il defendet su titul successosimen contra Sergey Karyakin (Russia) in New York. Li ultim olimpiade esset ludet in 2016 a Baku, Azerbaidjan. Li Unit States de America vincet in li section apert, China in li section por féminas.

Desde 2023 li champion mundal es Ding Liren.
Galway

**Galway** es un cité in li west de Irland. It es li cité capital del Comtia Galway in li Provincia Connacht. Li nómine del cité in irlandesi es * Gaillimh*. 

It have 75.414 (2011) habitantes. Galway have du universitás e es situat al Galway Bay del west-costa de Irland.

Li fluvie Corrib flue tra li cité.
Bicicle

Un **bicicle** o **bicycle** es un vehicul con normalmen du rotas, quel es movet per musculari fortie, usante pedales. Special formes, p. ex. tricycles por infantes o oldones e quelc jace-bicycles have tri rotas. Bicycles de transportation posse haver du, tri e mem quar rotas.
Sud-Ossetia

**Sud-Ossetia** es un land situat in Europa. Li capital cité de Sud-Ossetia es Tskhinvali.

Sud-Ossetia have 53,532 (2015) habitantes e un area de 3.900 quadrat-kilometres.

Sud-Ossetia esset un autonom territoria in Georgia. In li annu 1990 Sud-Ossetia declarat su índependentie de Georgia. Georgia ne reconosset li índependentie e considera Sud-Ossetia quam un parte de su territoria.

In li 2008 Georgia provat conquestar Sud-Ossetia con militari fortie. Ma Russia auxiliat li guvernament de Sud-Ossetia e Georgia devet retraer se.

Ye li 25-esim de august 2008 Russia reconosset li índependentie de Sud-Ossetia. Til nu quin states ha reconosset Sud-Ossetia quam índependent state: Russia 2008, Nicaragua 2008, Venezuela, Nauru 2009 e Tuvalu.

* Presidente: Anatoly Bibilov
* Prim-Ministre: Gennady Bekoyev
Magnus Carlsen

**Sven Magnus Øen Carlsen** es un chac-grandmastro de Norvegia. Il nascet li 30-im de novembre 1990 in Tønsberg (Norvegia). Li 22-im de novembre 2013 il devenit in Chennai (India) li 13-im champion mundal de chac. 

Magnus Carlsen aprendet in li etá de quin annus chac de su patre. In li julí 1999 il ganiat su prim chac-torney. In li annu 2004 ja in li etá de 13 annus Carlsen devenit chac-grandmastro e Carlsen mem victet li ex-champion mundal Anatoli Karpov in un rapid-chess torney in Reykjavík (Island). E il partiprendet 2004 por li prim vez in li championatu mundal del chess.

In li annu 2010 Carlsen esset por li prim vez li númere 1 in li rangliste mundal des chess. In li annu 2013 il devenit mund-champion per un victorie in li finale contra Viswanathan Anand de India, quel esset til ti finale li actuel champion del munde.

Carlsen ludet in Germania in li Chac-Bundesliga de Germania. In li seson 2004/05 por li club *Schachfreunde Berlin* e inter 2006 e 2013 por li OSG Baden-Baden e in Francia por li club *Clichy Echecs 92*.

Il habita in Bærum (Norvegia), quel es situat 15 kilometres lontan de Oslo.
Tabul-lude

Li significatori element de un **tabul-lude** es, que on move figuras sur un tabul. Anc un lude, in quel on mette figuras sur un tabul, ma ne move les, posse esser nominat tabul-lude.

Li tabul posse consister ex pluri, anc mobil, partes, ma traditionalmen it consiste ex un fix tabul.

Li max important premie por tabul-ludes es li premie «Spiel des Jahres», quel es attribuet annualmen a german ludes de tabule e de cartes.
IBM

Li **International Business Machines Corporation** (IBM), fundat in annu 1911, es un us-american interprens de Informational Technica (IT) e consultation. Su sede es situat in Armonk apu North Castle in li us-american federal state New York.

IBM es un del max important interprenses por material e logical partes de computeres e por servicies in li IT-branche e un del max grand consultatori interprenses del munde. Secun su volume de transactiones it es li duesim max grand productor de logicales por computeres e occupa plu quam 400 000 persones.
Papere

**Paper** (de latin *papyrus*, ex grec πάπυρος *pápyros* ‚papyric arbust‘) es un platt material, quel consiste ex fibres de plantes. Paper es format per siccation de un fibrin pasta sur un filtre. Li resultant fibrin feltre es presset e siccat.

On usa paper por scrir e printar sur it e por inpaccar alquó. Special paperes existe por hygienic, technic e decorativ scopes e por tapetes.

Hodie on producte paper normalmen ex cellulose o lignine. In europa li max important material-fonte es recycland paper self.

Secun li relation de masse a surface, on distin’e paper e carton.

Si on producte ex li material ne planes ma massiv objectes, on nómina it *paper machat*.

Pro li divers combinatori possibilitás del materiales, del production, del tractament e del usation existe circa 3.000 sortes de paper.
Chennai

**Chennai** (anc *Madras*) es un cité in India. It es situat in li sud-ost de India e es li cité capital del federal state Tamil Nadu.

Chennai have 4,7 milliones (2011) habitantes e es li six max grand cité de India.

Li cité eesset fundat in li annu 1640 circum li Fortresse St. George. Sub li nómine *Madras* it esset li centre del Britan Colonial Imperie in India.

In li annu 1996 li nómine del cité esset changeat de Madras in Chennai.
Dame (lude)

**Dame** o **lude de damas** es un strategic tabul-lude por du lusores. It appartene al ludes con perfect immitation. Pro to es possibil strategies de lude, queles ne depende del hasard. In Russia e Nederland it existe quam professional sport.

## Regules
 

On lude dame sur un tabul con alternant blanc e nigri quadratic campes. On usa tabules con 8×8, con 10×10 o mem con 12×12 campes.

Li figuras es rond e plat. Un lusor lude con nigri (o rubi), li altri con blanc figuras. Si on lude sur un 8×8-tabul, chascun lusor have 12 figuras; si on lude sur un 10×10-tabul, chascun have 20 figuras.

On lude solmen sur li nigri campes. Li figuras ea un camp in diagonal direction, ma solmen adavan. On deve saltar súper adversari figuras, si li secuent camp es ínoccupat. Li adversari figura es prendet del tabul. Si it es possibil, on deve continuar saltar. Secun quelc regulariums on deve anc retrosaltar, si possibil.

Si un figura attin’e li contrari final vice, it es promoet a un dame. On indica to, mettente un duesim figura sur it. Un tal dame posse ear in omni diagonal directiones, secun quelc regulariums mem un ínlimitat númere de campes. Ma in omni casu un dame deve atterrar rectmen pos un salta super un adversari figura.

Ante li comensa del lude, omni lusor distribue su figuras sur li unesim tri (8×8-tabul) o li unesim quar (10×10-tabul) vices. Li lusor con li nigri figuras comensa.

Li scope del lude es li ínmobilisation del adversari figuras.

## Historie

Dame orígina supposibilmen in li annus 900 o 1000 in li sud de Francia. On usat li tabul de chac. Li regules es un adaption del lude alquerque.

Li unesim dame por computer ha esset programmat 1952 de Arthur L. Samuel, un explorator che IBM. It ha esset un del unesim lusori programmas por computeres. 2007 Jonathan Schaeffers e su collaboratores demonstrat, qualmen ili ha soluet li lude de dame per lor programma Chinook: Un perfect lude de ambi lusores conducte sempre a un patta.
Carton

**Carton** es un materiale, productet ex cellulose, lignine e reciclat paper, quel es usat por exemple in printerías quam subsuol por printage, por li protection de paccage e in li grafic industrie e arte quam artistic material e quam suol de artistic ovres. Essentialmen it es paper con plu grand firmitá.
Robert Fico

**Robert Fico** es un politico de Slovakia. Il nascet li 15-im de septembre 1964 in Topoľčany (Slovakia) e es desde li 25-im de octobre 2023 denov prim-ministre de Slovakia. Il ja esset li prim-ministre de Slovacia inter 2006 e 2010 e anc inter 2012 e 2018.

Il studiat jurisprudentie in Bratislava e laborat in li Academie del Scienties de Slovakia in li institute del state e jurisprudentie.

## Polical Cariera
* 1987 Fico devenit un membre in li Comunistic Partise de Tchecoslovacia.
* 1992 Fico devenit membre del Democratic Partise del Levul SDL, quel es li successori partise del Comunistic Partise.
* 1994–2000 Fico representat Slovacia in li Consilie Legal del Europan Tribunale por Jures del Homes.
* 1999 Fico fundat li socialdemocratic partise SMER - Li Direction e devenit li presidente del partise.
* 2006–2010 Fico esset prim-ministre in un coalition inter SMER, li national-conservativ partise Movement por un Democratic Slovakia/HZDS e li nationalistic Slovak National Partise/SNS.
* 2010–2012 Fico perdit li guvernament pos li electiones 2010 e devenit vice-presidente del slovac parlament.
* 2012 Su partise SMER ganiat li absolut majorité e Fico denov devenit prim-ministre.
* 2014 Fico perdit in li duesim rond del electiones presidential contra Andrej Kiska.
* 2018 Fico demissionat quam prim-ministre li 15-im de marte 2018 pro li scandale pri li mortation del jurnalist Ján Kuciak.
* 2023 Fico esset li prim-candidate por li electiones parlamentari in Slovakia por li partise SMER. Pos li victorie del electiones il devenit li 25-im de octobre 2023 denov prim-ministre de Slovakia.

## Personal Vive
Robert Fico es maritat con li advocata *Svetlana Ficová* e have un filio Michal.
Latin

Li **latin lingue** (lat. *lingua latina*) es un indo-europan lingue, quel originalmen ha esset parlat del Latines, li habitantes de Latium con Rome quam centre. Li max tost attestas veni ex li 5m o 6m secul ante Christo. Desde li 3m secul a. C. existe plu long textus. Su plen form quam classic latin, li lingue ha attin’et in li unesim secul a. C.

Latin ha esset li official lingue del Roman Imperia e evoluet al dominant vehiculari lingue in li west del mediterranean region. Ex li parlat vernaculari lingue, li vulgari latin, crescet li romanic lingues. Ma li latin del roman autores restat till li modern epocha li guidant lingue in litteratura, scientie, politica e ecclesie. Erudites quam Thomas de Aquin, Petrarca, Erasmus de Rotterdam, Luther, Copernic, Descartes o Isaac Newton scrit ovres in latin. Till li 19m secul li letiones in li tot Europa ha esset fat in latin. In Polonia, Hungaria e in li Sacri Roman Imperia latin esset li official lingue. In millenes de pruntat paroles latin es present anc in non-romanic lingues quam german o anglés. Por li formation de nov termines on ancor hodie usa latin.

Pro su enorm significantie por li lingual e cultural evolution de Europa, latin es instructet in mult scoles e universitates. Por quelc cursus es postulat un conossentie de latin.

## Vide anc
*Liste de latin frases

## Ligament extern
* Li latin proverbies e lor traduction in occidental
* Quelc proverbies latin e lor traduction in occidental
Banská Bystrica

**Banská Bystrica** es un cité in Slovakia. Li german nómine del cité *Neusohl* e in hungarian *Besztercebánya*.

It have 79.775 (2011) habitantes e es li quinesim max grand cité del land. Li cité es li sede del Region Banská Bystrica e del Universitá Matej Bel.

Banská Bystrica es situat in li centre de Slovakia.

## Historie
In li annu 1944 Banská Bystrica esset li centre del Slovakian National Insurection.
Spingle

Un **spingle** es un agullie con un tenette sur un extremitá, per quel it es plu facilmen tenibil e quel impedi un traglissa. Un spingle servi al provisori ligation de du textilies ante li suada per un aguľe. Extra to spingles es usabil por li fixation de paperes sur un corctabul.
Christian Lindner

**Christian Lindner** es un politico de Germania. Il nascet li 7-im de januar 1979 in Wuppertal (Germania) e esset inter li 8-im de decembre 2021 e 7-im de novembre 2024 ministre por financies de Germania. Christian Lindner eesset inter li 7-im de decembre 2013 e li 16-im de may 2025s li presidente del Líber Democratic Partise de Germania. Il esset electet con 79 percent del votes durant li conferentie del partise in Berlin (Germania). Pos li perde de su partise in li electiones parlamentari 2025 il declarat li fine de cariere political.

## Personal e profesionala vive
* 1979 Christian Lindner nascet quam filio de un instructor in Wuppertal. Pos li separation de su genitores il habitat che su matre in Wermelskirchen (Germania)
* 1999-2006 Linder studiat political scientie in Bonn (Germania).
* 1999- 2004 Lindner laborat in diversi firmas e quam interprensor.
* 2011 Christian Lindner maritat li jurnalista *Dagmar Rosenfeld-Lindner*.

## Political cariera
* 1995 Lindner devenit membre de Yun Liberales de Germania, quel es li organisation de yunité del Líber Democratic Partise de Germania.
* 2000-2009 Lindner es electet quam membre del parlament del país federal Nordrhen-Westfalia.
* 2004-2010 Lindner esset general-secretario del Líber Democratic Partise de Germania in Nordrhein-Vestfalia
* 2009-2011 Lindner esset general-secretario del Líber Democratic Partise de Germania in Germania.
* 2009-2012 Lindner esset membre del german parlament.
* 2012 Lindner es electet quam presidente del liberal partise in Nordrhein-Vestfalia e li partise esset tre successosi in li electiones por li parlament del país federal de Nordrhen-Westfalia e Lindner devenit denov membre in li parlament de Nordrhen-Westfalia.
* 2013 Ye li 7-im de decembre Lindner es electet nov presidente del Líber Democratic Partise de Germania quam successor de Philipp Rössler in Berlin pos li liberal partise fallit intrar in li german parlament.
* 2013-2025 Christian Lindner esset presidente del Líber Democratic Partise de Germania inter li 7-im de decembre 2013 e li 16-im de may 2025.
* 2017-2025 Christian Lindner esset un membre del parlament de Germania.
* 2021 Christian Lindner devenit li 8-im de decembre ministre por financies de Germania in li guvernament de Olaf Scholz.
* 2024 Li german prim-ministre Olaf Scholz desingageat Christian Lindner ye li 7-im de novembre 2024 quam ministre por financies pro opinones diferent pri politica economic.
*2025 Pos li perde de su partise in li electiones parlamentari Christian Lindner declarat li fine de su cariere political.
Zrenjanin

**Zrenjanin** es un cité de Serbia. It es situat in li nord del land in li autonom provincia Vojvodina. In hungarian li cité have li nómine *Nagybecskerek* e in german *Grossbetschkerek*.

It have 75.743 (2011) habitantes e es li triesim max grand cité del provincia Vojvodina e li sixesim max grand cité de Serbia. 

Li rivere Begej flue tra Zrenjanin.

## Historie
Li cité esset mentionat por li unesim vez in li annu 1326 sub li nómine *Becskerek*. It esset un parte de Hungaria. Durant li regne del Habsburgeres li cité havet li nómine german nómine *Großbetschkerek*, li hungarian nómine *Nagybecskerek* e li serb nómine *Veliki Bečkerek*.

In li Reyatu Yugoslovia li cité recivet li nómine *Petrovgrad*.

In li annu 1946 li cité recivet li actual nómine *Zrenjanin* por honoror li local comandante del partisanes Žarko Zrenjanin. Pos li fine del comunisme Zrenjanin conservat ti nómine.
Nord-Irland

**Nord-Irland** es un parte del Reyatu Unit. It es li nordal parte del insul Irland.

It consiste ex six comtias del provincia Ulster.

Nord-Irland have 1.823.634 (2012) habitantes.

Li cité capital de Nord-Irland es Belfast.

* Chef del state: Reyessa Elisabeth II de Anglia
* Prim-Ministre: Unesim Ministre Michelle O'Neill.

## Sport
In quelc sportes quam football Nord-Irland partiprender con propri representationes a international sport-evenimentes.
Belfast

**Belfast** es li cité capital de Nord-Irland, quel es un parte del Reyatu Unit. Li irlandesi nómine del cité es *Béal Feirste*.

It have 280.537 (2012) habitantes e it es detra Dublin li duesim max grand cité sur li insul Irland.

Belfast es situat in li nord del insul al inboccatura del fluvie Lagan in li Bay de Belfast. 

Li cité es li sede del parlament e del guvernament de Nord-Irland.
Derry

**Derry**, anc nominat **Londonderry**, es un cité in Nord-Irland, quel es parte del Reyatu Unit. In irlandesi li cité es nominat *Doire Cholm Chille*.

Derry have 85.016 (2008) habitantes e es detra Belfast li duesim max grand cité de Nord-Irland e li quaresim max grand cité del insul Irland.

Derry es situat in li nord-west de Nord-Irland al frontiera del Republica Irland. It es parte del Comtia Londonderry e del Districte Derry.
Cellulose

**Cellulose** es li principal ingredientie del cellulari membranes de plantes (ca. 50 % del masse) e dunc li max frequent organic combination e li max frequent polysaccharid (poly-sucre). It es ínbranchat e consiste ex pluri centenes till decicentenes de β-D-glucosic molecules (β-1,4-glycosid combination) o cellobiotic unitás. Li cellulotic molecules combina se, formante plu altr structuras, queles acte quam ínlacerabil fibres in plantes e have sovente static functiones. Cellulose es important quam materiale por pli production de paper, ma anc in li chemic industrie e in altri dominias.
Agullie

Un **agullie** es un longatri, tenui utensile de dur materiale (antey de osse, hodie generalmen de metall) con un punta che un extremitá.

Anc mult altri objectes es nominat agullie, queles have generalmen un simil form o function.
Agadir

**Agadir** es un cité in Morocco. It es situat al marborde del Atlantic Ocean in li sud del land.

It have  600.177 (2012) habitantes.

Agadir es un important portu-cité e anc have li international Aere-portu Al Massira.

Li cité esset fundat in li annu 1505 del portugales marineros.
Belo Horizonte

**Belo Horizonte** es un cité de Brasil. It es situat in li sud-ost de Brasil e es li cité capital del país federal Minas Gerais.

It have	3.120.000 (2007) habitantes e es un del max important cités del land.

Li cité recivet su ho-nómine in li annu 1897. Li nómine *Belo Horizonte* significa *Bell Horizonte*.

Li actual presidenta de Brasil Dilma Rousseff es de Belo Horizonte.
Casablanca

**Casablanca** es un cité in Morocco. It es li max grand cité del land e es situat sud del cité capital Rabat al costa del Atlántic Ocean.

Li cité have  3.672.900 (2011) habitantes.

Li nómine *Casablanca* o in arab *ad-Dār al-bayḍāʾ* significa *li blanc dom*.

Casablanca anc have un strategicmen important portu.
Jean-Marc Ayrault

**Jean-Marc Ayrault** es un politico de Francia. Il esset inter li 15 de may 2012 til li 31 de marte 2014 Ayrault li prim-ministre de Francia. Desde li 11-im de februar 2016 Ayrault es ministre por externi aferes de Francia.

Il nascet li 25-im de januar 1950 in Maulévrier, Département Maine-et-Loire (Francia). 

Ayrault es membre del Socialist Partise de Francia (PS).

Il studiat germanistica in Nantes e esset instructor por li german lingue in un licéo in  Saint-Herblain, Loire-Atlantique.

## Polical Cariera
* 1972 Ayrault devenit membre del Socialist Partise.
* 1977-1989 Ayrault esset quam borgomastro de Saint-Herblain.
* 1986-2012 Membre del parlament de Francia.
* 1997-2007 Presidente del gruppe del Socialist Partise de Francia in li frances parlament.
* 1989-2012 Ayrault esset quar vez electet quam borgomastro de Nantes.
* 2012 Presidente François Hollande nominat Ayrault quam prim-ministre de Francia.
* 2014 Ayrault es remplazzat per Manuel Valls li 31 de marte quam prim-ministre pos li debacle del Socialist Partise in li local electiones.
* 2016 Ayrault devinit ministre por externi aferes in li guvernament de Bernard Cazeneuve.

## Privat e profesional vive exter li politica
* 1971 Ayrault maritat li instructora Brigitte Terrien. Li pare have du filias.
* 1973-1986 Ayrault laborat quam instructora in Saint-Herblain, Loire-Atlantique.
Goslar

**Goslar** es un cité in Germania. It es situat in li nord de Germania in li páis federal Infra Saxonia.

Li cité have 40.455 (2011) habitantes.

Goslar es situat al nordal borde del montania Harz. Li old parte del cité arc-miniera Rammelsberg esset declarat quam parte del Heredage Mundal per li UNESCO.

Goslar es anc li hem-cité del german politico Sigmar Gabriel.

## Historie
Li imperator Heinrich II de Germania fundat Goslar in li 10-im secul. In li 11-im esset constructet un estival residentie por li german imperatores in Goslar.
Saint-Herblain

**Saint-Herblain** es un cité in Francia. It es situat in li Département Loire-Atlantique in li Region Pays de la Loire in li nord-west del land. 

It have 43.153 (2010) habitantes e es li triesim max grand cité in li Département Loire-Atlantique. Saint-Herblain es situat in distantie de circum 60 kilometres del costa del Atlántic Ocean.

Saint-Herblain esset fundet inter 640 e 720 quam *Saint Hermeland* de un monaco del órdine de Benectines.
Guangzhou

**Guangzhou**, historicmen conosset quam *Canton*, es un cité in China. It es situat in li sud del land e es li cité capital del Provincia Guangzhou.

Li cité have 3.152.825 (2009) habitantes e es li triesim max grand cité de China.

Guangzhou es un tre important centre del industrie e comercie. On nomina li cité mem quam *fabrica del munde*. Li cité es anc situat al Perle-Fluvie e al Pacífic Ocean. Guangzhou anc have un important portu.

## Sport
Li cité es li hem del football-club Guangzhou Evergrande FC, quel es un del max football-clubes del land.
Sigmar Gabriel

**Sigmar Gabriel** es un german politico. Il esset inter li 13-im de novembre 2009 e li 19-im marte de 2018 li presidente del Socialdemocratic Partise de Germania.

Il nascet li 12-im de septembre 1959 in Goslar (Germania) e esset inter li 17-im de januar 2017 e li 14-im de marte 2018 ministre por externi aferes der Germania.

## Personal e professional vive
* 1979 Gabriel finit li gimnasium in Goslar
* 1979 - 1981 Gabriel servit quam professional soldate por du annus.
* 1982 - 1987 Il studiat germanistica, sociologie e politica.
Pos su studies il laborat quam instructor in diferent institutiones de education por adult homes.
* 2012 Gabriel maritat por li duesim vez. Su duesim marita es li dentista *Anke Gabriel* (nascet quam Stadler). 
Gabrial have du filias: un ex li unesim maritage (nascet in li annu 1989) e un con Anke Gabriel (nascet in li annu 2012)

## Political cariera
* 1977 Gabriel devenit membre del Socialdemocratic Partise de Germania (SPD).
* 1976 - 1989 Gabriel esset funcionario del political yunesse organisation "Socialistic Yunesse de Germania - Li Falcones", quel es proxim del SPD.
* 1987 - 1998 Il esset membre in li parlament del Districte Goslar.
* 1991 - 1999 Gabriel esset membre in li guvernament del Districte Goslar.
* 1990 - 2005 Il esset membre del parlament del país federal Infra Saxonia.
* 1999 - 2003 Gabriel esset prim-ministre del país federal Infra Saxonia.
* 2005 - 2019 Gabriel esset membre del german parlament.
* 2005 - 2009 Gabriel esset federal ministre por ecologie, li protection del natura e li securita del atom-reactores.
* 2009 Li 13-im de novembre Gabriel es electet con 94,2 percent in Dresden quam presidente del Socialdemocratic Partise der Germania.
* 2009-2018 Sigmar Gabriel esset inter li 13-im de novembre 2009 e li 19-im marte de 2018 li presidente del Socialdemocratic Partise de Germania.
* 2013-2017 Ministre por economie e energie de Germania,
* 2013-2018 Vice-prim ministre de Germania in li guvernament de Angela Merkel.
* 2017-2018 Gabriel esset inter li 27-im de januar 2017 e li 14-im de marte 2018 ministre por externi aferes de Germania.
Susann Müller

**Susann Müller** es un german handball-lusora.

Ella nascet li 26-im de may 1988 in Saalfeld/Saale (Germania).

Susann Müller comensat luder handball in li etá de sett annus. Ella es 1,88 metres alt e jetta con li levul manu.

## Clubes
* 1996-2003 1. SSV Saalfeld Germania (yunesse)
* 2003–2006 HC Leipzig Germania (yunesse)
* 2006-2010 HC Leipzig Germania
* 2010–2011 SK Århus Dania
* 2011–2012 Randers HK Dania
* 2012-2013 RK Krim Ljubljana Slovenia
* 2013-     HC Leipzig Germania

## International
Susann Müller lude desde li 18-im de octobre 2007 in li german féminin handball national truppe.
Til nu ella ludet 68 vez por Germania e jettat 220 goles. (decembre 2013)

## Successes
* 2013 Bocale de Slovenia con RK Krim Ljubljana
* 2012 Champion de Slovenia RK Krim Ljubljana
* 2011 Champion de Dania con Randers HK
* 2008 e 2007 Bocale de Germania con HC Leipzig
* 2008 Champion mundal in li sub-20 yunesse con Germania in Macedonia
* 2007 Triesem rang in li mund-championatu con Germania in Francia
* 2004 Mund-champion de scoleras con Germania
Kassel

**Kassel** es un cité in Germania. It es situat in li nord del país federal Hesse e es li cité capital del Districte Kassel. Til li annu 1928 on ha scrit li nómine del cité *Cassel*.

It have 192.874 (2012) habitantes e es detra Frankfurt e Wiesbaden li triesim max grand cité del país federal Hesse.

Chascun quin annus eveni in Kassel li famosi exposition del modern arte Documenta. 

## Kassel e Interlingue
In li annu 1923 Edgar de Wahl presentat su lingue Interlingue durante li mund-congressu de Ido in Kassel.  
*(Vide [http://www.europa.idolinguo.com/Germania/interlinguistikraporto.htm *Günter Anton: Über die Struktur und Entwicklung des Ido im Vergleich zum Esperanto*], videt 22-im de decembre 2013.)*
Tuvalu

**Tuvalu** es un state in Oceania. Til li índependentie ye li 1-im de octobre 1978 it havet li nómine *Ellice Insules*.

Tuvalu es un archipelago in li Pacific Ocean.

It have 10.000 (2010) habitantes e Tuvalu es li quaresim minim state del munde.

Li cité capital de Tuvalu es Funafuti. Desde li annu 2000 Tuvalu es un membre del Organisation del Unit Nationes.

## Politica
Tuvalu es un parlamentari monarchie. Li parlament de Tuvalu (*Fale i Fono)* have 15 membres.

* Chef del state: Reyessa Elisabeth II
* Prim-Ministre: Enele Sopoaga
Funafuti

**Funafuti** es un atolle e li cité capital del state Tuvalu in li Pacific Ocean.

Li atolle consiste ex 33 insules e have 5000 habitantes. To es li demí de omni habitantes del state Tuvalu.

Li max grand insul del atolle es Fongafale in li ost. Ta es situat li village Vaiaku, quel es con 516 habitantes li sede del guvernament de Tuvalu.

## Li villages de Funafuti e lor númere de habitantes

* Lofeagai: 399
* Teone: 540
* Fakaifou: 1007
* Senala: 589
* Alapi: 1024
* Vaiaku: 516
* Tekavatoetoe: 343
* Funafara: 22
* Amatuku: 52
Samoa

Samoa es un state in Oceania. It es un archipelago, quel consiste ex li west parte del Samoa-insules in li Pacific Ocean. Til 1997 on anc nominat it *West-Samoa*.

In li annu 1962 (West-)Samoa devenit un índepedendent state. Inter 1914 e 1962 it apartenet a Nov-Zeland. Li ost parte del insules American-Samoa es un parte del Unit States de America.

Samoa have 193.000 (2010) habitantes.

Li cité capital de Samoa Apia. Li max important insules de Samoa es Savaiʻi (1708 quadrat-kilometre) e Upolu (1118 quadratkilometre) 

* Chef del state: Vaaletoa Sualauvi II
* Prim-ministre: Naomi Mata'afa
Apia

**Apia** es li cité capital de Samoa.

It have 37.708 (2006) habitantes e es situat in li nord del insul Upolu al costa del Pacific Ocean. Apia es li sol portu del land con international importantie e li economic e political centre de Samoa.

In Apia es situat anc li National universitá de Samoa, quel esset apertet in li annu 1984.
Ursula von der Leyen

**Ursula von der Leyen**, nascet quam *Ursula Gertrud Albrecht*, es un feminin politico de Germania. Ella nascet li 8-im de octobre 1958 in Ixelles (Belgia). Von der Leyen es un membre del conservatic Cristan Democratic Union de Germania. Desde li 1-im de novembre 2019 ella es li presidente del Europan Comission.

## Personal e professional vive
Ella nascet ye li 8-im octobre 1958 quam filia del ex-prim-ministre del german país federal Infra Saxonia Ernst Albrecht e de qui marita Heide Adele. Ella adultijat in Belgia.
Pos ella hat finit li scola Ursula von der Leyen studiat inter 1977 e 1980 economica in Göttingen e Münster. Ella ne finit li studie.
Poy ella studiat medicina in Hannover (Germania) e finit ti studie in li annu 1997. In li annu ella ganiat li universatari gradu del doctor del medicina.
In li annu 1986 ella maritat li professor de medicina Heiko von der Leyen e li pare have sett infantes (du filios e quin filias]].
Inter 1992 e 1996 ella habitat in li Unit States de America.
Inter 1996 e 2002 ella laborat che li universitá de Hannover in li facultá de medicina quam scientific colaboratora,

## Political cariera
* 1990 Ursula von der Leyen devenit membre del Cristan Democratic Union de Germania (CDU).
* 2001-2004 Membre del local parlament del cité de Sehnde in Infra Saxonia.
* 2003 - 2005 Membre del parlament del país federal Infra Saxonia e ministre por social aferes, féminas, families e sanitá in li guvernament de Infra Saxonia del prim ministre Christian Wulff.
* 2005 - 2013 Ursula von der Leyen esset ministre por familie, old homes, féminias e yunesse in li federal guvernamentes de Angela Merkel.
* Desde 2009 ella es membre del german parlament por li CDU.
* 2013 - 2019 Ursula von der Leyen esset li unesim fémina in Germania ministre del defense, denov in li guvernament de Angela Merkel.
* 2019 Ursula von der Leyen deveni quam unesim fémina li presidente del Europan Comission.
* 2024 Ursula von der Leyen esset li prim-candidate del Europan Popul Partise por li electiones al Europan Parlament 2024 e ye li 18-im del julí 2024 Ursula von der Leyen es rielectet quam presidente del Europan Comission.
Bad Hersfeld

**Bad Hersfeld** es un cité in Germania. It es situat in li nord-ost del país federal Hesse.

Li cité es un loc sanatori e have  28.772 (2012) habitantes.

It es parte del Districte Kassel e desde 1951 it es li loc del cultural eveniment "*[[Festa de Bad Hersfeld]]*".
Tonga

**Tonga** es un state in Oceania. It es archipelago in li Pacific Ocean quel consiste ex 176 insules. Solmen 36 de ti insules es habitat. Li archipelago anc havet li nómine *Li Insules del Amicitá* (*The Friendly Islands*).

Tonga have 104.000 (2010) habitantes.

Li cité capital de Tonga es Nukuʻalofa.

It es li sol state de Oceania quel nequande esset colonisat del europan states.

## Politica
Tonga es un parlamenatari monarchie. Li national parlament *Fale Alea)* have 26 membres. 17 membres es electet per li popul e 9 per li aristocratie.

* Rey: Tupou VI
* Prim-Ministre: Sialeʻataongo Tuʻivakanō

## Sport
Li max popular sport in Tonga es rubgy e li national team de Tonga es sub li max bon landes del munde in ti sport.
Nukuʻalofa

**Nuku'alofa** es li cité capital del oceanian state Tonga.

It have 23.658 (2006) habitantes. 

Li cité es situat al nord costa del insul Tongatapu.

Nuku'alofa es li political e economic centre de Tonga.
Melsungen

**Melsungen** es un cité in Germania. It es situat in li país federal Hesse in li Districte Kassel.

Li cité have 13.293 (2012) habitantes.

Melsungen esset mentionat sub li nómine *Milisunge* por li unesim vez in historic documentes in li annu 802.

## Economie
Melsungen es un centre del farmacie.

## Sport
Li handball-club MT Melsungen lude desde li seson 2005/06 in max alt german handball-liga.
El Salvador

**El Salvador** es un state in Central America. Li nómine del state signicifica *li salvator*.

Li land have 7.332.000 habitantes. Li lingue oficial de El Salvador es hispan.

Li cité capital de El Salvador es San Salvador.

El Salvador esset un colonia del Hispania til li annu 1821. It esset un parte del Centralamerican Federation. In li annu 1838 it devenit un totmen índependent state.

* Presidente e Prim-Ministre: Nayib Bukele
San Salvador

**San Salvador** es li cité capital del centralamerican state El Salvador. Li nómine del cité signica  *sant salvator*.

It have	534.409 (2006) habitantes.

San Salvador es situat in li centre del land al pede del vulcan Boquerón.

San Salvador has many exports. These include beer, tobacco, clothing, and soap
## Historie
Li cité esset fundat in li annu 1528 del hispan conquestator Gonzalo de Alvarado. Inter 1824 e 1839 San Salvador esset li cité capital del Centralamerican Federation.
Bangui

**Bangui** es li cité capital del Republica Centralafrican.

It have 542.393 (2005) habitantes.

Bangui es situat in li sudwest del land al rive del fluvie Ubangi. Li fluvie es li frontiera inter li Republica Centralafrican e li Democratic Republic de Congo.

## Historie
Li cité esset fundat in li annu 1889 quam punctu de apoy del militare de Francia. Ye 1910 li cité devenit li capitale de Unangi-Schari, quel esset un provincia del colonia Frances Equatorial Africa.
Mexico

**Mexico** es un state in America del Nord. It es un federal republica, quel consiste ex 31 federal states. Li oficial nómine del state es *Unit Mexican States*.

It have 112.322.757 (2010) habitantes.

Li cité capital del land es Cité de Mexico.

Per un area de 1.972.550 quadrat kilometre Mexico es li 14-im max grand land del munde.

## Federalisme
Mexico consiste ex 31 federal states e li cité capital Cité de Mexico. Li federal states have juntmen plu quam 2400 municipies.

## Historie
Mexico esset un colonia de Hispania. In li annu 1810 Mexico declarat su índependentie. Ma in facte it devenit índependent pos un guerre con Hispania in li annu 1821. In li annu 1823 Mexico devenit un republica.

## Politica
Mexico es un presidential republica. Li presidente es electet directmen per li popul e es anc li chef del guvernament. Li parlament de Mexico have li nómine *Congress del Union Mexico* e consiste ex du domes. Li Dom de Deputates consiste ex 500 membres e li Senatu ex 128 membres.

* Presidente: Claudia Sheinbaum (desde octobre 2018)
Cité de Mexico

**Cité de Mexico** o *Mexico-Cité* (hispan: Ciudad de México, pronunciat [sjuˈða(ð) ðe ˈmexiko]) es li cité capital del nordamerican state Mexico. It ne apartene a un país federal de Mexico, ma forma un propri Districte Federal.

It have 9.209.944 (2020) habitantes. Con un population de circa 20 million, li metropolitan region del cité es un del max grand metropolitan regiones del munde.

In li annu 1525 li cité devenit li political centre del land.

## Sport
In li annu 1968 li Olimpic Ludes del estive evenit in li Cité de Mexico.
Patre nor

Li **Patre nor** es li max conosset e max difuset prega del cristianisme.

Secun li Nov Testament del bible Jesu hat docet li Patre nor a su disciplos. On trova in li bible du versiones: un in li evangelie de Lucas e un in li evangelie de Mateus. Li version de Mateus es plu long e contine sett petes e li version de Lucas quin petes.

## Text del Patre nor in Interlingue
Ci es li textu del Patre nor in li version del Mateus.

:Patre nor, qui es in li cieles,
:mey tui nómine esser sanctificat,
:mey tui regnia venir,
:mey tui vole esser fat,
:qualmen in li cieles talmen anc sur li terre.
:Da nos hodie nor pan omnidial,
:e pardona nor débites,
:qualmen anc noi pardona nor debitores.
:E ne inducte nos in tentation,
:ma libera nos de lu mal.
:Amen.
Ave Maria

**Ave Maria** es un cristan prega a Sant Maria, li matre de Jesu. 

Li prega contene du lineas ex li Evangelie secun Lucas del Nov Testament in li Bible. It es tre populari in li catolic ecclesie, u it es li central prega del rosarium.

Li titul *Ave Maria* esset li formul de salutation del archangel Gabriel a Sant Maria in li Evangelie secun Lucas (Luc 1, 28). *Ave* es ex li latin lingue e significa *salute*.

## Li textu del Ave Maria in Interlingue

**AVE MARIA**

:Mey tu esser salutat Maria, plen de gracie
:Mey li dómino esser con te,
:Tu es benedit ínter tot li féminas
:e benedit es li fructu de tui ventre Jesu

:Sant Maria, matre de Deo,
:Mey tu pregar por nos peccatores
:Nu e in li hor de nor morte
:Amen.
Bassviolin

**Bassviolin** es un music-instrument. It es un cord-instrument, quel have quar cordes. Li cordes es arangeat in li distantie de un quinte. Li cordes es acordat a *c – g – d’ – a’*.

It aspecte simil a un violine, ma it sona plu bass e es plu grand. Anc li bassviolin es ludet per un arc. Ma it es anc possibil tirettar li cordes per li fingres. On nomina to maniere de luder li instrument *pizzicato*.

On anc nomina li bassviolin *Viola*.

Li bassviolin es usat in li musica de camera.
Oberellenbach (Alheim)

**Obenellenbach** es un village in Germania. Desde li annu 1972 it apartene al municipie Alheim.

It es situat in li país federal Hesse al margine del montania Knüllgebirge in li Districte Hersfeld-Rotenburg (Fulda).

Oberellenbach have 385 habitantes e un area de 5,43 quadrat-kilometres. It es situat sur un altore de 215 metres.

Oberellenbach esset mentionat por li unesim vez in un historic documente in li annu 1146.
Rosarium

Un **rosarium** es un secuentie de pregas, in quel on voca al Matre de Deo, Sant María, qui es nominat *mystic rose* in li Lauretan litanie.

Por calcular li secuenties durant li pregada, on usa sovente un corde con gruppes de perles. Li perles consiste sovente ex ligne, ma on usa anc altri decorativ materiales. Anc ti corde es nominat rosarium.

## Structura del prega

On comensa per li signe del cruz, durant quel on prega: *In li nómine del Patre e del Filio e del Santi Spíritu. Ámen.* On adjunta li Credo e li prega: *Glorie al Patre e al Filio e al Santi Spíritu. Quam it esset in li comensa tam anc nu e sempre e in secules de secules.* (Durant li *Glorie al Patre e al Filio e al Santi Spíritu* on inclina li cap.)

Poy on prega un Paternóster e tri vez Ave María. Pos li ultim Ave María on adjunte *Glorie al Patre* etc.

Poy on prega quin gruppes de pregas. Omni gruppe es format per un Paternóster, deci vez *Ave María* e un vez *Glorie al Patre*.

In li unesim tri *Ave María* on inserte li secuent frases:

#… Jesu, *qui mey augmentar in nos li fide.*
#… Jesu, *qui mey corroborar in nos li esperantie.*
#… Jesu, *qui mey mey perfecter in nos li charitá.*

Poy on inserte un sam frase in omni deci *Ave María* de un gruppe. In chascun gruppe on medita un different mysterie del vive de nor Salvator.

#Li joyós rosarium:
##… Jesu, *quem tu vírgine ha conceptet.*
##… Jesu, *quem tu vírgine ha portat in visitation a Elisabeth.*
##… Jesu, *quem tu vírgine ha nascentat.*
##… Jesu, *quem tu vírgine ha presentat in li Temple.*
##… Jesu, *quem tu vírgine ha invenit in li Temple.*
#Li dolorós rosarium:
##… Jesu, *qui pro nos ha sudat sangue.*
##… Jesu, *qui pro nos ha esset flagellat.*
##… Jesu, *qui pro nos ha esset coronat per spines.*
##… Jesu, *qui pro nos ha portat li cruz.*
##… Jesu, *qui pro nos ha esset cruzifixat.*
#Li gloriós rosarium:
##… Jesu, *qui surrectet del mortes.*
##… Jesu, *qui ascendet in li ciel.*
##… Jesu, *qui mittet li Sant Spíritu.*
##… Jesu, *qui te, o Vírgine, assumptet in li ciel.*
##… Jesu, *qui te, o Vírgine, coronat in li cieles.*

## Referenties
Sub tui presidie

**Sub tui presidie** es li commensant paroles de un del max ancian marian pregas. Li max ancian till nu trovat atteste es un papyre del triesim secul.

:Sub tui presidie noi confúi,
:Sant Genitora de Deo;
:ne despecta nor deprecationes
:in necessitás;
:ma de omni pericules
:libera nos sempre,
:Vírgine gloriós e benedit.

## Referenties
Volgograd

**Volgograd** es un cité in Russia. Inter 1925 e 1961 li nómine del cité esset *Stalingrad*. Desde li 2-im de februar 2013 li cité porta denov li nómine Stalingrad ye historic anniversaries.

Volgograd have 1.021.215 (2010) habitantes. It es li administrativ e economic centre del region Volga. It es situat al rive del fluvie Volga.

## Historie
Li cité esset oficialmen fundet in li annu 1589 quam forteresse con li nómine *Tsaritsyn*. Ye li 10-im de april 1925 li cité recivet li nómine *Stalingrad* por honorar Josef Stalin. 

Inter 1942 e 1943 in Stalingrad evenit un del decisiv battallies del Duesim Guerre Mundal. Li defete del german armé in Stalingrad esset un torn-punctu in li Duesim Guerre Mundal.

In li annu 1961 li cité recivet li nómine *Volgograd*.
Palau

**Palau** es un state in Oceania. It es un archipelago in li Pacific Ocean e consiste ex 356 insules, ma solmen 11 es habitat.

It have 17,614 habitantes (2021).

Li cité capital de Palau es desde li annu 2006 Ngerulmud in li state Melekeok sur li insul Babeltheop. Til li annu 2006 Koror esset li cité capital de Palau.

## Historie
* 1543 Palau devenit un colonia de Hispania
* 1899 Hispania vendit li insules a Germania e Palau devenit un parte del german colonia German Nov-Guinéa.
* 1914 Japan ocupat li insules durante li Unesim Guerre Mundal e recivet les quam territoria de fide del Liga de Nationes pos li guerre.
* 1947 Pos li Duesim Guerre Mundal Palau venit sub li control del Unit States de America quam territoria de fide del Organisation del Unit Nationes.
* 1978 Li habitantes de Palau votat contra un adhesion al Federiti States de Micronesia e por un índependent state.
* 1994 Pos un long periode de transition Palau devenit un state índependent.
* 2006 Ngerulmud devenit li nov cité capital de Palau.

## Politica
Palau es un presidential republica quam li Unit States de America e consiste ex 16 federativ unitás, qual have li oficial nómine de un state. Li parlament have li nómine *Olbiil Era Kelulau* e consiste ex du domes. Li dom de representates have 16 directmem electet membres e li senat ex nin electet membres.

* Presidente e prim-minstre: Surangel Whipps Jr.
Melekeok (cité)

**Melekeok** es un cite in li oceanian state Palau. It es situat su li insul Babelthuap in li administativ districte Melekeok al ost costa del insul

Li cité have solmen 299 (2012) habitantes e es quam un litt village.
Brisbane

**Brisbane** es un cité in Australia. It es li cité capital del país federal Queensland.

Li cité es situat in li nord-ost de Australia al costa del Pacific Ocean e al estuarie del fluvie Brisbane River.

Brisbane have 2.484.947 (2021) habitantes.

## Historie
Brisbane esset fundat in li annu 1824 quam colonia de prisonarios sub li nómine *Moreton Bay*. Li colonia de prisonarios esset dissoluet in li annu 1859. Poy li cité recivet li nómine *Brisbane*, secun li guvernator de Nov Sud Gallia, Sir Thomas Brisbane.

Pos li seperation de Queensland del país federal Nov Sud Gallia, Brisbane devenit in li annu 1859 li cité capital de Queensland. Ma solmen in li annu 1902 Brisbane recivet li plen jures de un cité.
In li annu 1988 evenit in Brisbane li Mund-Exposition.
Umeå

**Umeå** es un cité in Svedia. It es situat in li nord del land in li provincia Västerbottens län e in li historic provincia Västerbotten al inboccatura del fluvie Ume älv al Golf de Botnia del Mare Baltic.

It have 79.594 (2010) habitantes. Li population del cité ha crescet rapidmen in li recent annus. Umeå have du universitás con circa 37.000 studiantes. 

Umeå es anc nominat li *cité del [[betul]]es*.

In li annu 2014 Umeå es juntmen con Riga (Latvia) li Europan Cultural Capitale.
Emmy von Rhoden

**Emmy von Rhoden**, pseudonim de *Emilie Auguste Karoline Henriette Friedrich* nascet *Kühne* esset un german autoressa. Ella nascet li 15-im de novembre 1829 in Magdeburg (Germania) e morit li 7-im de april 1885 in Dresden (Germania).

## Personal vive
*Emmy von Rhoden* esset li pseudonim de *Emmy Friedrich*. Ella nascet quam li filia del bankero August Friedrich Kühne e de qui marita Henriette Friederike nascat quam Rudeloff. In li etá de 25 annus Emmy maritat li autor e jurnalist Friedrich Friedrich. Li cuple havet un filio e un filia, qui plu tard devenit li autoressa Else Wildhagen.

Quande su marito devenit li chef-redactor del jurnale *Berliner Gerichtszeitung* ella translocat con su familie al capitale Berlin. In li annu 1872 Emmy von Rhoden translocat a Eisenach e inter 1876 e 1885 ella habitat e laborat in Leipzig. Ella passat li final periode de su vive in Leipzig ú ella morit 1885 in li etá de 55 annus.

## Ovre
Li litterari ovre de Emmmy von Rhoden consiste ex mult racontas e li roman *Der Trotzkopf* (Li obstinat flilia). Li libre esset publicat in li annu 1883 e in nov edition pos su morte 1995 e it devenit un grand successe. *Der Trotzkopf* apartenet al standard-libres por yun puellas e es ancor hodie conosset.

Pro li successe de ti roman Else Wildhagen, li filia de Emmy von Rhoden, publicat du sequent partes del roman *Li obstinat puella*. Li nederlandesi autoressa Suze la Chapelle-Roobol finit li cicle del *obstinat puella*.

### Liste del ovres
* *Der Trotzkopf* (Li obstinat puella),* 1883.
* *Das Musikantenkind,* 1883.
* *Lenchen Braun,* 1883.

==Litteratura pri Emmy von Rhoden==
* Susanne Barth: *Töchterleben seit über 100 Jahren. Emmy von Rhodens "Trotzkopf".* En: *Klassiker der Kinder- und Jugendliteratur*. Eld. de Bettina Hurrelmann. Frankfurt am Main: Fischer Taschenbuch-Verlag 1995. (= Fischer-TB; 12668). p. 270–293. ISBN 3-596-12668-1.
* *Geschichte der Mädchenlektüre. Mädchenliteratur und die gesellschaftliche Situation der Frauen vom 18. Jahrhundert bis zur Gegenwart*. Eld. de Dagmar Grenz kaj Gisela Wilkending. Weinheim e atris: Juventa 1997. ISBN 3-7799-1341-0.
* Ute Hartmann: *Das Mädchenbuch in der Trivialliteratur. Durchgängige Muster in beliebten Mädchenbüchern des 20. Jahrhunderts.* Bayreuth: Univ. Zulassungsarbeit 1994.
* Verena Pisall: *Hierarchien in der Redewiedergabe von Mädchenbüchern. Ein historischer Vergleich von 1885 bis heute.'' Zürich: Univ. Lizentiats-Arb. 2003.
Economica

Li **economica** es un social scientie quam un societá usa su rar medies del producte pri li númeres de merces e li grandore del besones, pos li distribution. Li economie have mult branches. Li du max grand branches del economie es microeconomica e macroeconomica.

## Vide anc
* Economie
* Scoles de pense economic
Tchaikovski (cité)

**Tchaikovski** es un cité in Russia. It es situat in li Region Perm in li montania Ural al confluentie del fluvies Kama e Saygatka.

Li cité have 82.895 (2010) habitantes. 

Tchaikovski es anc un centre de turisme in li Ural.

## Historie
Tchaikovski esset fundat in li annu 1955. Li cité porta su nómine por honoror li russian compositor e musico Pjotr Iljitch Tchaikovski.

## Sport
Tchaikovski es un centre por sport hivernal. It es un loco por international competitiones in Ski-Saltation, biatlon e nordic ski.